Oυρέ, κάτου στα πέντι μάρμαρα,  έι μαργαριταρένια μου
γιε μου, στις δεκαπέντε βρύσις, κόρη να μας χαιρετήσεις
ουρέ, μια λυγερή κοιμόντανε, έι μαργαριταρένια μου
γιε μου, βαριά ήταν υπνωμένη, κόρη μικροπαντρεμένη
και η μάνα της της έλιγε, έι μαργαριταρένια μου
γιε μου, και η θειά της τη διατάζει, κόρη μικροπαντρεμένη.
Για σήκ’ απάνω λυγερή,  έι μαργαριταρένια μου
γιε μου, και μη βαριοκοιμάσι, κόρη μικροπαντρεμένη
οι συμπεθέροι ήρθανε, έι μαργαριταρένια μου
γιε μου, ήρθαν για να σε πάρουν, κόρη μικροπαντρεμένη.

Κάτου στα πέντι μάρμαρα στις δεκαπέντε βρύσις
μια λυγερή κοιμόντανε βαριά ήταν υπνωμένη
και η μάνα της της έλιγε και η θειά της τη διατάζει.
Για σήκ’ απάνω λυγερή και μη βαριοκοιμάσι
οι συμπεθέροι ήρθανε ήρθαν για να σε πάρουν.